Sputnik
Жьҭаарамзазы арыжәтә ыжәны аԥсҟы зкыз рхыԥхьаӡара еиҳа еиҳахеит. Цәыббрамзазы ҩышәҩык иреиҳамзар, уажәы иаанкылаз 259-ҩык ыҟоуп. Аҳәахьанҵақәа рзеиԥшхыԥхьаӡара 16% рыла ишьҭыҵит.
Абри амзазы Аҟәа ақалақь аҿы иаанкылан 85-ҩык амашьынарныҟәаҩцәа. Аҟәа иашьҭанеиуеит Гәдоуҭа, нас Гагра.
Аҟәа араион аҿы акәзаргьы уаанӡа амза аҩныҵҟа арыжәтә ыжәны амашьына иақәтәоз рхыԥхьаӡара жәаҩык имнаӡозар, уажәы жәаҩаҩык аанкылан. Тҟәарчали Гали араионқәа удыргәырӷьартә иҟан. Уа иаанкылан хҩык; хәҩык.
Иџьоушьаша, арыжәтә ыжәны аԥсҟы зку рықәрақәа урыхәаԥшуазар, урҭ 50 шықәса иреиҳау роуп. Цәыббрамзазы шамахамзар иааныркылоз 35 — 40 шықәса зхыҵуаз ракәын.